આમ તો કોર્પોરેશનમાં છેક ૧૯૯૬માં હેરિટેજ વિભાગની સ્થાપના થઇ હતી અને ૧૮ એપ્રિલ, ર૦૧૦થી શહેરને વર્લ્ડ હેરિટેજ સિટીનો દરજ્જો અપાવવાની દિશામાં કોર્પોરેશને કવાયત આરંભી હતી. જેના કારણે સમગ્ર દેશમાંથી દિલ્હી જેવાં ઐતિહાસિક શહેરના વર્લ્ડ હેરિટેજ સિટીના દાવાને નામંજૂર કરીને યુનેસ્કોને ફેબ્રુઆરી ર૦૧૬માં અમદાવાદના દાવાને સ્વીકૃતિ આપી હતી. આમ ભારત ભરમાંથી સર્વ પ્રથમ વર્લ્ડ હેરિટેજ સિટીનું યુનેસ્કોમાં નામાંકન મેળવનાર અમદાવાદ સર્વપ્રથમ શહેર બન્યું હતું.